METODE I STRATEGIJE / ANALIZE I GRAFIČKI PRIKAZI

**TABELA ZA PREDVIĐANJE**

Tabela za predviđanje je tehnika kojom se potiče interesovanje i motivacija za čitanje, tako šro se od učenika traži da pretpostave na osnovu pročitanog, šta će se dogoditi u nastavku teksta. Objasnite učenicima da ćete čitati određeni tekst i zastajati nakon pojedinih dijelova. Ova aktivnost se može raditi i u paru, Zamolite učenike da pripreme tabelu nalik onoj na slici ispod. Dobro je da učenici imaju tekst ispred sebe (ali dio po dio).

Kada stignete do kraja prvog dijela teksta (zaustavite se na najzanimljivijem dijelu), dajte učenicima jednu minutu da napišu šta misle da će se slijedeće dogoditi, i zapišu predviđanja u označenom prostoru na tabeli – ispod naznake Prvi dio, rubrika: Šta mislite da će se dogoditi? Potrebno je da vode bilješke o dokazima koje su pronašli u prvom dijelu teksta, a koji su uticali na njihova predviđanja i zapišu to. Ova aktivnost zahjeva od čitalaca da uočavaju važne detalje, i promišljaju o njihovom značenju. Zatim čitate do slijedeće tačke i kada dođu do nje, razmotre ranije postavljena predviđanja, ukratko zapišu šta se zapravo desilo u predviđenom prostoru ispod naznake Prvi dio. Zatim treba da predvide šta misle da će se desiti u narednom odlomku i napišu nova predviđanja, sa dokazima na osnovu kojih su predviđali u odgovarajuće prostore u dijelu tabele označenom sa Drugi dio i tako do kraja.

**Tabela za predviđanje**

|  |  |  |
| --- | --- | --- |
| **Šta mislite da će se dogoditi?** | **Koje dokaze za to imate? Zašto tako mislite?** | **Šta se stvarno dogodilo?** |
| **Prvi dio** |
|  |  |  |
| **Drugi dio** |
|  |  |  |
| **Treći dio** |
|  |  |  |

Tokom i nakon ove aktivnosti, možete razgovrati o tome na osnovu čega su donosili pretpostavke, šta im je u tekstu ukazivalo na to, kako su donosili zaključke i dr. Ako to radite tokom čitanja, nemojte reagovati na predviđanja učenika (da li su tačna ili netačna), nego ih ohrabrujte da pretpostavljaju i razmišljaju. Nije važno da li je nešto bilo tačno ili netačno, nego kako donosimo zaključke. Uspjeh aktivnosti ovisi i o kvaliteti odabranog teksta, zanimljivosti i eventualnim preokretima u priči.